Concurs fotogràfic #DescobreixSantaPau
2025-10-27 08:00 - 2025-12-10 17:00 (Europe/Helsinki)
📸 PARTICIPA!
🍂 Viu la tardor a Santa Pau i comparteix-la amb nosaltres!
1. Fes una fotografia del poble durant aquesta estació i publica-la a Instagram amb el hashtag #DescobreixSantaPau.
2. Segueix i etiqueta @visitsantapau, i si la imatge és feta dins un establiment del municipi, etiqueta’l també.
ℹ️
👉🏻 Pots participar tantes vegades com vulguis — cada fotografia compta!
👉🏻 Per participar, cal disposar d’un compte a Instagram públic o bé enviar, per missatge directe, captura de pantalla del post i la fotografia original.
🎁 Premis: paquets turístics per gaudir de Santa Pau i els seus establiments.
🗓 Període del concurs: del 27 d’octubre al 10 de desembre de 2025.
El jurat del Patronat de Turisme de Santa Pau valorarà les fotografies segons originalitat, creativitat i adequació a la temàtica. Els guanyadors seran notificats per missatge directe a Instagram.
Vols conèixer tots els premis i més informació sobre el concurs?
👉 Entra a www.visitsantapau.com

39a Mostra gastronòmica de la Garrotxa
2025-11-21 - 2025-12-07
La Mostra Gastronòmica de la Garrotxa torna del 21 de novembre al 7 de desembre de 2025 amb una novetat destacada: una edició dedicada íntegrament als formatges del territori, posant en valor els productors locals i la riquesa gastronòmica de la comarca.
L’Associació d’Hostalatge de la Garrotxa impulsa una nova edició de la Mostra Gastronòmica, que tindrà lloc del 21 de novembre al 7 de desembre de 2025. Enguany, la iniciativa incorpora un enfocament renovat: la campanya posa l’accent en un sol producte. Els protagonistes d’aquesta edició són els formatges elaborats a la Garrotxa, un sector en plena expansió que reflecteix el caràcter del paisatge, la tradició ramadera i l’ofici artesà del territori.
Aquest any, la Mostra s’emmarca dins Catalunya Regió Mundial de la Gastronomia 2025, un context que reforça el compromís de donar relleu als productes que defineixen la cuina catalana.
Un plat amb formatge garrotxí a cada restaurant
Durant la Mostra, cada establiment participant proposarà un plat especial elaborat amb formatges locals, indicant-ne el productor i la procedència. L’objectiu és reforçar la connexió entre gastronomia i territori i donar a conèixer la varietat de formatges de vaca, ovella i cabra produïts a la comarca.
A més, la campanya es complementarà amb petites càpsules audiovisuals en què els mateixos cuiners presentaran la seva creació gastronòmica.
Els productors, protagonistes
Amb la voluntat de reforçar el concepte de “La Garrotxa més formatgera”, s’editarà un díptic que recollirà tots els productors de la comarca i una breu presentació de cada projecte. Entre els elaboradors participants hi trobem:
Cal Vigatà, La Xiquella, Verd Clar, La Xauxa, Mas el Molí del Perer, Agrolàctics la Vall d’en Bas, El Pastor de Riudaura, Mas Farró, Mas Claperol, Mas La Coromina i Serra de Llancers.
Restaurants participants
A l’edició d’aquest any hi participen restaurants de diversos punts de la Garrotxa, com ara: Mas Siubès, La Moixina, La Quinta Justa, Sant Miquel, La Perla, Ca la Matilde, L’Arcada de Fares, B-Crek Solfa, Can Morera, Hostal dels Ossos, Can Xel, L’Hostalet, Cal Sastre i Hostal del Sol.
Una campanya amb mirada territorial
La Mostra Gastronòmica reforça el compromís del sector amb un model que enllaça productors, restauradors i comunitat local. Una manera de mostrar que la gastronomia és una via d’entrada al territori i a les persones que el fan viu i genuí.
Consulteu-ne tota la informació aquí.

Comprar a Santa Pau té premi aquest Nadal
2025-11-21 - 2026-01-07
🎄 Aquest Nadal, comprar a Santa Pau té premi! 🎁
L’Ajuntament de Santa Pau impulsa una campanya molt especial per donar suport al comerç local. Participar-hi és ben fàcil… i pot tenir recompensa!
🛍️ Com funciona?Fes una compra mínima de 10 € en 5 dels 7 establiments adherits a la campanya i demana que et segellin el targetó disponible a cada comerç.Quan el tinguis ple, només cal que el portis a l’Ajuntament.
🎉 Què pots guanyar?Tots els participants entrareu en el sorteig de 3 premis per gastar al comerç local:

300 €

200 €

100 €

📅 Fins quan puc participar?Des d’avui i fins al 7 de gener (inclòs).El sorteig de guanyadors es farà el 18 de gener de 2026, en el marc de la Fira del Fesol
🛒 Establiments adherits:

Carnisseria Can Mià

Supermercat Triadú

Fleca Místric

Perruqueria Raquel

Perruqueria Assumpció

Farmàcia Marina Pujol

Agrobotiga Cal Sabater

Consulta les bases de participació en aquest enllaç.
